section_heading: Glaška župa
paragraph_text: Glaška župa širila se oko obiju obala rijeke Ukrine, na istok Dubičkoj i Vrbaškoj župi, sve do vreliša savske pritoke Usore. Ona je još godine 1334. pripadala Hrvatskoj, odnosno ondašnjoj Slavoniji te potpadala u crkvenom obziru Zagrebačkoj biskupiji, a godine 1391. pripada Hrvojevim Donjim krajevima. Glavno mjesto je bio Glaški Grad, a pod njime se nalazila varoš Srida. Točniji polžaj obaju mjesta do danas nije poznat. U tom se gradu nalazio na ljeto 1244. kralj Bela IV. i otada sklapao mir s Venecijom. Godine 1285. bio je glaški župan knez Radoslav iz porodice Babonića.